

**Plán práce pre školský rok 2023 /2024**

Predkladá:

Mgr. Zuzana Majerníková

riaditeľ CVČ

**Mesto Pezinok, Centrum voľného času Mladoboleslavská 3**

**Plán práce na školský rok 2023/2024**

**Prerokovaný a schválený:**

**V pedagogickej rade 12.9.2023**

**V Rade školy: 18.10.2023**

Mgr. Zuzana Majerníková, riaditeľka CVČ

**1. Úvod**

Centrum voľného času Pezinok vo svojom pláne vychádza z doterajších výsledkov, z ich analýzy, z dopytu a požiadaviek verejnosti, ako aj z podmienok a možností, ktoré má pre svoju činnosť.

V súlade so Zákonom č. 245/2008 Z. z. o výchove a vzdelávaní ( školský zákon ), s vyhláškou MŠ SR 306/2009 o školskom klube detí, školskom stredisku záujmovej činnosti, centre voľného času, PP na tento školský rok, vychádzajúc zo štátnej politiky vo vzťahu k deťom a mládeži budeme zabezpečovať výchovno-vzdelávaciu, záujmovú rekreačnú a športovú činnosť detí, rodičov a iných osôb do veku 30 rokov v ich voľnom čase. Centrum voľného času usmerňuje rozvoj záujmov detí a ostatných zúčastnených osôb, utvára podmienky na rozvíjanie a zdokonaľovanie ich praktických zručností, podieľa sa na formovaní návykov užitočného využívanie ich voľného času a zabezpečuje podľa potrieb súťaže detí ZŠ a SŠ. Poskytuje metodickú a odbornú pomoc školám a školským zariadeniam, občianskym združeniam a ďalším právnickým alebo fyzickým osobám, ktoré o to požiadajú.

Úlohou zariadenia je usmerňovať a uspokojovať rozvoj záujmov detí, mládeže a ich rodičov, vytvárať podmienky pre schopnosti v praktickej činnosti a podporovať návyky účelného využívania voľného času, motivovať mladých ľudí k sebarealizácii a k harmonickému rozvoju bez ohľadu na sociálne postavenie, materinský jazyk, či farbu pleti. Zariadenie sa podieľa na formovaní užitočného využívania voľného času.

V zmysle Listiny ľudských práv a Dohovoru o právach dieťaťa sa CVČ snaží eliminovať problémy segregácie rómskych detí a žiakov ZŠ, vytvárať vhodné podmienky pre ich integráciu v krúžkoch a v príležitostnej činnosti s ostatnou populáciou.

V rámci pedagogických rád sa CVČ snaží prehlbovať poznatky a právne vedomie pedagógov, žiakov a študentov o ľudských hodnotách, ktoré sú zahrnuté v medzinárodných dokumentoch o ľudských právach a právach dieťaťa.

**2. Hlavné úlohy CVČ Pezinok sú:**

* Rozvíjať sociálne, občianske a kultúrne kompetencie, kompetencie v oblasti komunikačných schopností, ústnych a písomných spôsobilostí, využívania informačno-komunikačných technológií, komunikácie v štátnom jazyku, materinskom jazyku a v cudzom jazyku, kompetencie k celoživotnému učeniu
* Rozvíjať manuálne zručnosti, tvorivé psycho - motorické schopnosti, zručnosť samostatného spracovania aktuálnych poznatkov a ich využitie v praktickom živote.
* Posilňovať úctu k rodičom a starším generáciám, ku kultúrnym a národným hodnotám a tradíciám štátu, štátnemu jazyku, materinskému jazyku a k svojej vlastnej kultúre.
* Posilňovať úctu k ľudským právam a základným slobodám, k zásadám ustanovených v Dohovore o ochrane ľudských práv a základných slobôd.
* Pripravovať na zodpovedný život v slobodnej spoločnosti, v duchu porozumenia a znášanlivosti, rovnosti muža a ženy, priateľstva medzi národmi, národnostnými a etnickými skupinami a náboženskej tolerancie.
* Viesť deti a mládež ku kultivovaniu svojej osobnosti celoživotným vzdelávaním, schopnosť pracovať v skupine a preberať na seba zodpovednosť.
* Učiť deti a mládež kontrolovať a regulovať svoje správanie, učiť ich spolupracovať v skupine a preberať na seba zodpovednosť za svoje správanie. Učiť ich starostlivosti o ochranu svojho zdravia pomocou zdravej výživy, ochrany životného prostredia a rešpektovania všeľudských etických hodnôt.
* Získavať všetky informácie o právach dieťaťa a spôsobilosti na ich uplatňovanie.

Ďalej chceme:

1. Previesť organizačné zmeny a opatrenia podľa pokynov zriaďovateľa Mesta Pezinok.
2. Intenzívne propagovať CVČ, využívať všetky dostupné formy propagácie.
3. Otvoriť záujmové útvary podľa záujmu verejnosti.
4. Športové postupové súťaže, predmetové súťaže a olympiády zabezpečiť po organizačnej stránke.
5. Zabezpečiť kvalifikovaných vedúcich ZÚ.
6. Zabezpečiť externé priestory pre záujmové krúžky CVČ.
7. Vypracovať výchovno-vzdelávací program (ďalej len VVP) . VVP sprístupniť na webovej stránke.
8. Zabezpečiť výchovno-vzdelávaciu, záujmovú, rekreačnú a športovú činnosť pre deti, mládež a iných záujemcov.
9. Poskytovať metodickú, informačnú, poradenskú a odbornú pomoc v oblasti práce s deťmi a mládežou.
10. Spolupracovať so školskými inštitúciami a organizáciami pre mládež.
11. Skvalitňovať priestory CVČ po estetickej stránke.
12. Dopĺňať materiálne vybavenie záujmových krúžkov podľa aktuálnych potrieb.
13. Realizovať programy a projekty orientované na ochranu a prevenciu detí a mládeže pred sociálno-patologickými javmi.
14. Pozornosť venovať neformálnemu vzdelávanie detí a mládež.
15. Podporovať medzinárodné aktivity a mobility mládeže.
16. Skvalitňovať prácu so zdravotne postihnutými deťmi a mládežou.
17. Zabezpečovať metodickú činnosť formou organizovania vzdelávacích aktivít pre deti, mládež a pracovníkov s mládežou.
18. Zabezpečovať monitorovaciu činnosť formou ankiet, prieskumov a analýz v oblasti práce s deťmi a mládežou. Spätná väzba.
19. Vypracovávať projekty na získanie finančných prostriedkov.

**Všeobecné úlohy:**

1. V zmysle Zdravého životného štýlu činnosť CVČ zamerať na podporu preventívnych opatrení proti legálnym a nelegálnym drogám.
2. Umožniť žiakom prístup k informačným zdrojom. Postupne rozvíjať schopnosti detí a mládeže vyhľadávať, hodnotiť a využívať rôzne zdroje informácii, osvojiť si metódy individuálneho štúdia a samostatnej práce s informáciami.
3. Pripravovať podujatia s dôrazom na výchovu k právnemu vedomiu, demokracii, mravným hodnotám, prosociálnemu cíteniu a zvýšeniu pocitu bezpečnosti u žiakov i rodičov.
4. V zmysle Dohovoru o právach dieťaťa podporovať a umožňovať rešpektovanie názorov detí, ich účasť vo všetkých oblastiach.
5. Zvyšovať estetiku, hygienu a bezpečnosť na pracovisku, monitorovať zmeny v správaní detí, aby neboli fyzicky, psychicky týrané, zneužívané a šikanované.
6. Neustále prehlbovať spoluprácu s mestskými úradmi a občianskymi organizáciami.
7. Dodržiavať všeobecne právne normy, predpisy a vyhlášky, oboznamovať s nimi zamestnancov.
8. Organizáciou riadiacej a kontrolnej činnosti dosiahnuť zlepšenie pracovnej disciplíny, dôsledne dodržiavať pracovnú dobu, zvyšovať úroveň priebežnej kontroly ZÚ a prevádzky zariadenia, objektívne hodnotiť prácu zamestnancov, umožniť osobné štúdium zamestnancom, pravidelne informovať zamestnancov o všetkých legislatívnych zmenách a úlohách centra.

**3. Koncepčný zámer CVČ Pezinok:**

Vybudovať moderné, flexibilné a konkurencie schopné centrum voľného času pre všetky cieľové skupiny z hľadiska vekovej socioekonomickej štruktúry, ktoré reaguje na aktuálne potreby v oblasti organizovania voľnočasových aktivít.

**Organizačná štruktúra** CVČ Pezinok v školskom roku 2023/2024:

1. Úsek riadenia

2. Úsek pedagogický

3. Úsek hospodársko-ekonomický

Podrobný koncepčný zámer CVČ je rozpracovaný v samostatnom dokumente: Koncepcia rozvoja Centra voľného času pre roky 2022 - 2024.

**4. Organizácia školského roku**

Organizácia školského roku 2022/2023 vychádza z Pedagogicko-organizačných pokynov MŠ SR pre príslušný školský rok, z Organizačných pokynov pre školy a školské zariadenia v zriaďovateľskej pôsobnosti Mesta Pezinok..

* Školský rok 2023/ 2024 sa začína 4. septembra 2021.
* Žiadosti o prijatie do záujmového krúžku sa odovzdávajú do 15.10.2023
* Výchovná činnosť v CVČ Pezinok sa začne 16.9.2023 a končí sa v júni 2024 podľa pokynov vedenia CVČ.
* Prvý polrok školského roku sa končí 31. januára 2024
* Druhý polrok sa začne 1. februára 2024 a končí sa 28.6.2024.

**Organizácia práce:**

Pedagogické porady: prvý pondelok v mesiaci podľa dohody

Pracovné porady: na začiatku pracovného týždňa a podľa potreby

Zápis do záujmových útvarov od 15.8.2023 a pokračuje až do naplnenosti ZÚ - podľa záujmu počas celého školského roku.

Na prvých stretnutiach ZÚ treba deti oboznámiť s: BOZP, školským a vnútorným poriadkom. (zápis v triednej knihe.)

Triedne knihy odovzdať zástupkyni vždy na konci každého štvrťroku.

Vnútroškolská kontrola sa vykonáva vedením CVČ Pezinok. Kontrola zahŕňa:

* Rozdelenie týždenných úväzkov pedagogických pracovníkov
* Pedagogický dozor
* Rozvrh hodín ZÚ, klubov, kurzov
* Pracovná doba zamestnancov
* Vnútorný systém kontroly a hodnotenia pedagogických a odborných zamestnancov.

**Hospodársko-technická činnosť**

Zameriava sa na:

* dodržiavanie finančnej disciplíny,
* uplatňovanie zásad hospodárnosti,
* šetrenie v oblasti materiálneho zabezpečenia,
* maximálne obmedzenie prevádzkových nákladov.

**5. Činnosť centra voľného času je rozdelená na:**

1. **Pravidelnú činnosť**

Pravidelná záujmová činnosť prebieha v záujmových útvaroch a zahŕňa krúžky, kurzy a kluby. Aktivity v záujmových útvaroch sa podieľajú predovšetkým na rozvíjaní a prehlbovaní vedomostí, zručností a jednotlivých kompetencií, podporujú rozvoj myslenia i tvorivosti jedincov. V rámci pravidelnej záujmovej činnosti sú vytvorené záujmové krúžky v oblasti jazykov, spoločenských vied, kultúrno - umeleckej oblasti, vedy a techniky, v oblasti prírodných vied, telovýchovy a športu pre deti, mládež a ich rodičov.

1. **Príležitostnú činnosť**
* formou jednorazových alebo pravidelne sa opakujúcich podujatí, tvorivých dielní, súťaží, exkurzií a pod.
* spontánnou činnosťou, formou priebežnej ponuky, rekreačných, relaxačných aktivít pre deti, mládež a dospelých
* formou výukových programov

Medzi ďalšie aktivity príležitostnej činnosti patria:

* spolupráca pri príprave a realizácií postupových súťaží
* vytváranie vzdelávacích programov a rôznych aktivít voľného času pre MŠ, ŠK, ZŠ, osemročné gymnáziá
* odborná pomoci pri príprave športových súťaží
* spolupráci s inštitúciami, ktoré sa zaoberajú organizovaním voľného času

Podrobný plán činnosti CVČ je rozpracovaný v samostatnom dokumente: Plán činností na školský rok 2023/24

1. **Prázdninovú činnosť**
* formou denných a pobytových táborov
* formou klubovne pre deti počas prázdnin cez školský rok
* formou víkendových a odborných stretnutí
1. **Metodickú činnosť**
* zameraná na konzultačnú a metodickú činnosť s externými pracovníkmi CVČ, vychovávateľkami ŠK a učiteľmi ZŠ a SŠ
* individuálny rozvoj profesijnej kariéry
* priebežná pedagogická prax poslucháčov stredných a vysokých pedagogických škôl

**6. Personálne obsadenie**

Mgr. Zuzana Majerníková - riaditeľka CVČ

Pedagogickí zamestnanci:

Mgr. Nikoleta Čáková

Mgr. Zuzana Šipošová

Mgr. Natália Vranovská

Mgr. Art Petronela Trgoňová

Juraj Konečný

Silvia Borzová ( Polúväzok)

Krúžkovú činnosť zabezpečuje okrem interných zamestnancov 6 externistov na dohodu.

**7. Materiálno-technická základňa**

Centrum voľného času je rozpočtová organizácia. Hospodárenie s finančnými prostriedkami sa vytvára v zmysle platnej legislatívy.

Úlohy v tejto oblasti:

* zabezpečiť racionálne rozdelenie, využívanie a kontrolu využívania finančných prostriedkov v zmysle platných smerníc,
* zabezpečiť kontrolu hospodárenia s majetkom centra, kontrolu hospodárenia s prostriedkami získanými od zákonných zástupcov a ostatných osôb, uskutočniť inventarizáciu a vyradenie majetku,
* zabezpečiť revízie a v prípade potreby opravy elektrického zriadenia, bleskozvodov, hasiacich prístrojov,
* neustále dopĺňanie materiálu pre záujmovú činnosť,
* dopĺňanie priestorového vybavenia,
* zlepšenie životného a pracovného prostredia,
* sponzoring,
* vylepšenie materiálnej a technickej základne,
* šetrenie elektrickým prúdom, vodou, telefónom,

**Podmienky pre činnosť:**

Objekt CVČ pozostáva z dvoch častí, z hlavnej budovy a prístavby. V hlavnej budove sa nachádza 7 učební, v ktorých sa konajú jazykové, spoločensko-vedné, technické a výtvarné krúžky. Na každom z dvoch poschodí sú hygienické zariadenia a na prvom poschodí sa nachádza kuchynka pre zamestnancov. Na výkon administratívnych činností sú vyčlenené kancelárske priestory a infocentrum na prvom poschodí a jedna kancelária na prízemí. Prístavba, v ktorej sa nachádza telocvičňa a kuchynka, je vybavená jedným WC a sprchovacím kútom. V prístavbe sa konajú tanečno-pohybové krúžky, vzdelávacie programy, programy pre verejnosť, Babince, stretnutia mladých v Čajovni, prímestské tábory.

**Prevádzková doba:**

CVČ je otvorené počas školského roka od 8:00 až do 19:00, prípadne podľa úprav činností krúžkov. Cez víkendy a sviatky je CVČ v prevádzke, ak je dopredu naplánovaná akcia, alebo podujatie. Počas jarných a letných prázdnin sa konajú tábory, spravidla v čase od 7:30 do 17:00 hod.

**8. Riadiaca, kontrolná a hospitačná činnosť**

**Plánovanie:**

- ročný plán činnosti CVČ na školský rok 2022/2023

- mesačné plány činnosti zariadenia,

- týždenné plány pracovníkov,

- rozvrh ZU

**Riadiaca práca:**

- Porady pedagogických zamestnancov 1x týždenne

- Pedagogická rada – 1x mesačne

- Rada školského zariadenia CVČ – podľa plánu rady CVČ, min. 3x do roka

**Kontrolná činnosť:**

- Plán hospitácii krúžkovej činnosti – zodp.: riaditeľka CVČ

- Plán kontrolnej činnosti CVČ - zodp.: riaditeľka CVČ

**9. Edičná a propagačná činnosť**

Edičná a propagačná činnosť, na ktorej sa budú podieľať všetci pracovníci CVČ bude

Realizovaná formou :

- propagácie činnosti na informačných tabuliach a transparentoch

- propagácie činnosti v rozhlase, novinách a miestnej televízii

- ponukových listov podujatí CVČ pre školské zariadenia,

- informačných letákov, brožúr, plagátov, pozvánok pre širokú verejnosť.

**10. Ďalšie vzdelávanie**

Interní pedagogickí pracovníci spĺňajú kvalifikačné požiadavky podľa zákona č. 596/2003 Z. z. o štátnej správe v školstve a školskej samospráve a tí ktorí nespĺňajú si dokončia pedagogické vzdelávanie v priebehu 2 rokov

Vzdelávanie si budú dopĺňať priebežným vzdelávaním v rámci Plánu kontinuálneho vzdelávania.

**11. Záverečné ustanovenia**

Činnosť je v súlade s výchovným programom CVČ v oblasti záujmovej činnosti detí a mládeže. Výchovno-vzdelávacou činnosťou umožňujeme individuálny rozvoj osobnosti dieťaťa. Hlavnou úlohou je rozvoj kľúčových kompetencií mladej generácie. Preferujem individuálny prístup, uplatňovanie zážitkových, motivačných metód a foriem práce.

Plán je spracovaný so zreteľom na výkon práce vo verejnom záujme, platných dokumentov a vnútorných materiálov centra. Berie do úvahy personálne, priestorové a materiálne podmienky centra.

 **Zuzana Majerníková, riaditeľka CVČ**